CELEX: 32014D0459
Language: lv
Date: 2014-07-10 00:00:00
Title: 2014/459/ES: Komisijas Lēmums ( 2014. gada 10. jūlijs ) par varu saturošu biocīdu laišanu tirgū būtiskam lietojumam (izziņots ar dokumenta numuru C(2014) 4611)

12.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 205/76
            
         KOMISIJAS LĒMUMS
   (2014. gada 10. jūlijs)
   par varu saturošu biocīdu laišanu tirgū būtiskam lietojumam
   
      
         (izziņots ar dokumenta numuru C(2014) 4611)
      
   
   (Autentisks ir tikai teksts angļu, grieķu, horvātu un spāņu valodā)
   
      (2014/459/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2007. gada 4. decembra Regulu (EK) Nr. 1451/2007 par 10 gadu darba programmas otro posmu, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (1), un jo īpaši tās 5. panta 3. punktu,
   tā kā:
   
               (1)
            
            
               Saskaņā ar Komisijas Regulas (EK) Nr. 1896/2000 (2) 4. pantu varš tika pieteikts izmantošanai 11. produktu veida produktos, kā noteikts Eiropas Parlamenta un Padomes Direktīvas 98/8/EK (3) V pielikumā.
            
         
               (2)
            
            
               Noteiktajos termiņos netika iesniegta pilnīga dokumentācija, kas pamatotu vara iekļaušanu Direktīvas 98/8/EK I, I A vai I B pielikumā. Atbilstīgi Komisijas Lēmumam 2012/78/ES (4), kas jālasa kopā ar Regulas (EK) Nr. 1451/2007 4. panta 2. punktu, no 2013. gada 1. februāra varš vairs netiek laists tirgū izmantošanai 11. produktu veida produktos.
            
         
               (3)
            
            
               Saskaņā ar Regulas (EK) Nr. 1451/2007 5. pantu Horvātija, Spānija, Īrija un Grieķija ir iesniegušas Komisijai atsevišķus pieteikumus, lai saņemtu atļauju laist tirgū varu saturošus biocīdus vairākiem lietojumiem.
            
         
               (4)
            
            
               Komisija šos pieteikumus padarīja publiski pieejamus elektroniski.
            
         
               (5)
            
            
               No dažiem pieteikumiem izriet, ka varu saturošos biocīdus lieto, lai novērstu bioloģisko piesārņojumu atkrastes naftas un gāzes platformu, citu jūras un piekrastes iekārtu galvenajā ūdens pievades sistēmā, kurā to lietojums ir būtisks, lai nepieļautu tāda ūdens pievada aizsērēšanu, pa kuru pievadīto ūdeni cita starpā izmanto dzeramā ūdens, higiēnas un sanitārām vajadzībām izmantotā ūdens attīrīšanai un ražošanai, kā arī ugunsdzēsības vajadzībām, jo šāda pievada aizsērēšana var apdraudēt platformas personāla veselību un drošību.
            
         
               (6)
            
            
               Turklāt no dažiem pieteikumiem izriet, ka varu saturošus biocīdus lieto, lai novērstu bioloģisko piesārņojumu kuģu galvenajā ūdens pievades sistēmā, kurā to lietojums ir būtisks, lai nepieļautu ūdens pievada aizsērēšanu, jo šādi pievadītu ūdeni izmanto visā kuģa ūdens cauruļvadu un ūdensapgādes sistēmā. Tas attiecas uz visu cauruļvadu, piemēram, ugunsdzēsības sistēmas cauruļvadu, iekšējām daļām, jo tas ir būtiski kuģa drošai ekspluatācijai.
            
         
               (7)
            
            
               Sabiedriskās apspriešanas laikā komentāri par šiem pieteikumiem netika saņemti. Pieteikumus iesniegušās dalībvalstis norādījušas, ka to teritorijās ir vajadzīgas piemērotas tehniski un ekonomiski īstenojamas alternatīvas bioloģiskā piesārņojuma novēršanai, lai tādējādi mazinātu galvenās ūdens padeves sistēmas aizsērēšanas risku atkrastes iekārtās, citās jūrā un piekrastē izvietotās iekārtās vai kuģos.
            
         
               (8)
            
            
               Tādējādi iespējams, ka, neatļaujot vara izmantošanu bioloģiskā piesārņojuma novēršanai atkrastes naftas un gāzes platformu, citu jūras vai piekrastes iekārtu vai kuģu ūdens pievades sistēmās, minētajās dalībvalstīs patlaban tiktu radīts būtisks apdraudējums sabiedrības veselībai. Turklāt pašreizējo uz vara izmantošanu balstīto sistēmu lietošanas pārtraukšana vai aizvietošana kuģos daudzos gadījumos var būt saistīta ar pārmērīgi augstām izmaksām, kā arī ar pārmērīgi sarežģītu loģistiku un praktisko īstenojamību. Ja aizvietošana izrādīsies īstenojama, tā var prasīt zināmu laiku. Tāpēc pašlaik ir nepieciešami pieprasītie izņēmumi būtiskam lietojumam.
            
         
               (9)
            
            
               Tomēr, ja bez nepamatotas kavēšanās netiks iesniegts pilnīgs pieteikums attiecībā uz vara izmantošanu 11. produktu tipa sastāvā, varu saturošo biocīdu lietotājiem jāīsteno alternatīvas metodes bioloģiskā piesārņojuma novēršanai. Tāpēc būtu lietderīgi noteikt, ka šādā gadījumā lietotājus minētajās dalībvalstīs laikus aktīvi informē, lai šie lietotāji varētu nodrošināt, ka alternatīvās metodes ir efektīvas, pirms varu saturošie biocīdi ir jāizņem no tirgus,
            
         IR PIEŅĒMUSI ŠO LĒMUMU.
   1. pants
   1.   Piemērojot nosacījumus, kas paredzēti Regulas (EK) Nr. 1451/2007 5. panta 3. punktā, Horvātija, Spānija, Īrija un Grieķija var atļaut laist tirgū varu saturošus biocīdus (EK Nr. 231-159-6, CAS Nr. 7440-50-8) lietojumiem, kas norādīti šā lēmuma pielikumā.
   2.   Ja ir iesniegta dokumentācija, lai saņemtu apstiprinājumu vara lietojumam 11. produktu veida produktos, un novērtētāja dalībvalsts vēlākais līdz 2014. gada 31. decembrim to ir pārbaudījusi un atzinusi par pilnīgu, Horvātija, Spānija, Īrija un Grieķija var arī turpmāk atļaut laist tirgū minētos biocīdus līdz termiņam, kas noteikts Eiropas Parlamenta un Padomes Regulas (ES) Nr. 528/2012 (5) 89. pantā gadījumiem, kad viela ir vai nav apstiprināta.
   3.   Citos gadījumos, kas nav paredzēti 2. punktā, Horvātija, Spānija, Īrija un Grieķija var arī turpmāk atļaut minēto biocīdu laišanu tirgū līdz 2017. gada 31. decembrim, ja minētās dalībvalstis no 2015. gada 1. janvāra nodrošina lietotāju aktīvu informēšanu par tūlītējo nepieciešamību efektīvi īstenot alternatīvas metodes attiecīgajiem nolūkiem.
   2. pants
   Šis lēmums ir adresēts Īrijai, Grieķijas Republikai, Spānijas Karalistei un Horvātijas Republikai.
   
      Briselē, 2014. gada 10. jūlijā
      
         
            Komisijas vārdā –
         
         
            Komisijas loceklis
         
         Janez POTOČNIK
      
   
   
      (1)  OV L 325, 11.12.2007., 3. lpp.
   
   
      (2)  Komisijas 2000. gada 7. septembra Regula (EK) Nr. 1896/2000 par Eiropas Parlamenta un Padomes Direktīvas 98/8/EK par biocīdajiem produktiem 16. panta 2. punktā minētās programmas pirmo posmu (OV L 228, 8.9.2000., 6. lpp.).
   
      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      (4)  Komisijas 2012. gada 9. februāra Lēmums 2012/78/ES par dažu vielu neiekļaušanu I, I A vai I B pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 38, 11.2.2012., 48. lpp.).
   
      (5)  Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu (OV L 167, 27.6.2012., 1. lpp.).
   
      PIELIKUMS
      LIETOJUMI, KURUS TURPMĀK MINĒTĀS DALĪBVALSTIS VAR ATĻAUT, JA TIE ATBILST 1. PANTA NOSACĪJUMIEM
      
                  Nr.
               
               
                  Dalībvalsts
               
               
                  11. produktu veids
               
            
                  1
               
               
                  Horvātija
               
               
                  Lai novērstu bioloģisko piesārņojumu kuģa ūdens pievades/sūkņu sistēmā, kā arī visā cauruļvadu un ūdensapgādes sistēmā.
               
            
                  2
               
               
                  Spānija
               
               
                  Lai novērstu bioloģisko piesārņojumu atkrastes naftas un gāzes platformu, citu jūras un piekrastes iekārtu ūdens pievades/sūkņu sistēmā, kā arī visā cauruļvadu un ūdensapgādes sistēmā.
                  Lai novērstu bioloģisko piesārņojumu kuģa ūdens pievades/sūkņu sistēmā, kā arī visā cauruļvadu un ūdensapgādes sistēmā.
               
            
                  3
               
               
                  Īrija
               
               
                  Lai novērstu bioloģisko piesārņojumu atkrastes naftas un gāzes platformu, citu jūras un piekrastes iekārtu ūdens pievades/sūkņu sistēmā, kā arī visā cauruļvadu un ūdensapgādes sistēmā.
                  Lai novērstu bioloģisko piesārņojumu kuģa ūdens pievades/sūkņu sistēmā, kā arī visā cauruļvadu un ūdensapgādes sistēmā.
               
            
                  4
               
               
                  Grieķija
               
               
                  Lai novērstu bioloģisko piesārņojumu kuģa ūdens pievades/sūkņu sistēmā, kā arī visā cauruļvadu un ūdensapgādes sistēmā.